चिरां , 5 डिसेम्बरःबि टि सि बिसायख'थिनि समआ खाथिनिफ्राय खाथिसिन सफैनाय हिसाबै गुबुन गुबुन बियाबफोरजों लोगोसे चिरां जिल्लानि मोन 7 बियाबफोरावबो दासान्दि गुबुन गुबुन राजखान्थि हान्जाफोरनि बिसायख'थि फोसावदिंनाया मुखुबै सोलिगासिनो । 4 डिसेम्बरखालि चिरां जिल्लानि सिङाव थानाय बेंतल जांख्रिखां फोथाराव बि पि एफ दोलोनि मोनसे बिसायख'थि फोसावदिं मेलआ जानानै थाङो । बे हाबाफारियाव बाहागो लानानै 13 नं चिरां बियाबनि बि पि एफनि बिजाथि बि . सावरायगोरा ( अमर बसुमतारी ) आ खौरांगिरिनि सिगाङाव फैगौ खुंजानो गोनां बि टि सि बिसायख 'थिखौ गोजोनै गोजोन खुंफुंजानो हानाय बादि बयखौबो बाहागो लानो थाखाय राइजो - राजाफोरखौ खावलायो । लोगोसे बिसायख'थियाव देरहायोब्ला बियाबनि सिङाव थानाय आबाद , लामा - दालांजों लोगोसे बारग' एन डि एफ बिफोरनि थानाय गोबां केस आरो रिहेबिलेटेसननि खामानिखौ सिगांग्रो मावगोन होननानै फोरमायो । लोगोसे खौरांगिरिनि सिगाङव बि . सावरायगोराया आगुनि एन डि एफ बिनि गाहाय नेहाथारी दानि 14 नं चिरां दुवार बियाबनि इउ पि पि एलनि बिजाथि रन्जित बसुमतारी ( बि . आर . फेरेंगा ) खौ थांखिनानै बारग' एन डि एफ बि सोद्रोमाफोरखौ गाज्रि राव बाहायनानै बखिनायनिफ्राय जानगाराव थानो आरो मोजां साननाय हनायजों आगान सुरनानै समाजनि मोजां खामानि मावनो खावलायो । 
बि आर फेरेंगाया बारग' एन डि एफ बिफोरखौ गाज्रि सोदोब बाहायनानै बखिनायनिफ्राय जानगाराव थानांगौः बि . सावरायगोरा